Diari Oficial de la Generalitat Valenciana


Sumari del DOGV 7969, del 31-01-2017 (2017/595)

RESOLUCIÓ de 23 de gener de 2017, de la Conselleria d'Educació, Investigació, Cultura i Esport, per la qual s'autoritzen programes formatius de qualificació bàsica no finançats amb fons públics, per al curs 2016-2017.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/595


Data del document
:   23-01-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 23 de gener de 2017, de la Conselleria d'Educació, Investigació, Cultura i Esport, per la qual s'autoritzen programes formatius de qualificació bàsica no finançats amb fons públics, per al curs 2016-2017. [2017/595]  
Els programes formatius de qualificació bàsica han sigut regulats per l'Ordre 73/2014, de 26 d'agost, de la Conselleria d'Educació, Cultura i Esport (DOGV 7349, 29.08.2014).  
Vistos els informes emesos per la Inspecció d'Educació de Castelló i de València, d'acord amb el que estableix l'article 30 de l'Ordre 73/2014, de 26 d'agost.  
En virtut del que estableix l'article 28 de la Llei 5/1983, de 30 de desembre, del Consell, i vista la proposta de la directora general de Formació Professional i Ensenyaments de Règim Especial, de 17 de gener de 2017, i de conformitat amb aquesta, resolc:  
  
Primer  
Autoritzar les entitats per a impartir els programes formatius de qualificació bàsica indicades en l'annex I.  
  
Segon  
En el termini de 15 dies des de la data de la publicació en el DOGV d'aquesta resolució, les entitats autoritzades hauran de presentar la documentació d'inici i estadística, d'acord amb els annexos IV i V que estan disponibles en la pàgina web de la Direcció General de Formació Professional i Ensenyaments de Règim Especial. Hauran de presentar els contractes de professorat i la dedicació horària del conjunt de tots els programes formatius de qualificació bàsica.  
Si no posa en marxa el programa o programes formatius autoritzats, el centre estarà obligat a comunicar aquesta circumstància a la Direcció General de Formació Professional i Ensenyaments de Règim Especial en el termini esmentat.  
  
Tercer  
La realització dels programes formatius de qualificació bàsica es regirà pel que estableix l'Ordre 73/2014, de 26 d'agost, de la Conselleria d'Educació, Investigació, Cultura i Esport, per la qual es regulen els programes formatius de qualificació bàsica a la Comunitat Valenciana, i totes les instruccions que dicte la Direcció General de Formació Professional i Ensenyaments de Règim Especial.  
D'acord amb l'article 30 de l'Ordre 73/2014, de 26 d'agost, l'autorització per a impartir els programes formatius de qualificació bàsica estarà desvinculada de la subvenció pública d'aquests.  
  
Quart  
Aquesta resolució produirà efectes l'endemà de la publicació en el Diari Oficial de la Generalitat Valenciana, no obstant això, l'autorització d'aquests programes s'entén referida a l'inici del curs escolar 2016-2017.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que posa fi a la via administrativa, podrà ser objecte d'un recurs potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport, en el termini d'un mes comptador des de l'endemà de la publicació.  
b) El recurs contenciós administratiu s'haurà de plantejar davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.  
  
València, 23 de gener de 2017.- El conseller d'Educació, Investigació, Cultura i Esport: Vicent Marzà Ibáñez.